open-index/open-wikipedia-markdown huggingface dataset:
Houthi-bevegelsen

**Houthi-bevegelsen** (arabisk:الحوثيون = al-Ḥūthiyūn, eller (al-)Houthi) er en sjia-muslimsk opprørsgruppe som opererer i Jemen. Organisasjonen kalles også «den mektige klanen» eller «Ash-Shabab al-Muminin» (arabisk: الشباب المؤمن, betyr «troende ungdom»).

Gruppen tar sitt navn fra sin grunnlegger og tidligere leder Hussein Badreddin al-Houthi, som ble drept av jemenittiske sikkerhetsstyrker i september 2004. Mange andre kommandanter, inkludert Ali al-Qatwani, Abu Haider, Abbas Aidah og Yousuf al-Madani (Hussein al-Houthis svigersønn) har også blitt drept av regjeringsstyrkene. Houthi-brødrenes far Hussein Badreddin al-Houthi sies å være gruppens spirituelle leder. Gruppen hadde en styrke på mellom 1000 og 3000 mann i 2005 og mellom 2000 og 10 000 i 2009.

Bevegelsen har gjennom sitt væpnede opprør lyktes i å ta kontroll over Sa'dah, samt deler av 'Amran, Al Jawf og Hajjah.

## Lokal og global Sunni-Sjia maktkamp

Fil:Yemen ethno 2002.jpg|Regjeringen og majoriteten er sunnimuslimer
Fil:Sunni and Shia Islam World Map.png|Sunni og Sjia verdenskart.
Abdulmalik al-Houthi har hevdet at houthienes aktiviteter er motivert av ønsket om å forsvare samfunnet sitt mot overgrep og diskriminering fra sunni-regjeringen, noe regjeringen avviser. Ifølge den jemenittiske regjeringen ønsker gruppen å styrte det nåværende regimet, ta kontroll over landet og innføre religiøse lover.

Den jemenittiske regjeringen har anklaget blant annet Iran (sjia) for å støtte bevegelsen Tilsvarende har houthi-bevegelsen hevdet at regjeringsstyrkene mottar støtte fra sjia-fiendtlige utenforstående sunni-parter, inkludert Al-Qaida og Saudi-Arabia.

## Støtter Hamas mot Israel
Israelske fly angrep i slutten av august 2025 flere mål i Jemen, også i Sana. Flere houthi-ledere ble drept blant andre Ahmed Ghaleb Nasser Al-Rahawi, leder for houthiregjeringen, og ministre. Israels forsvarsdepartement bekreftet angrepet.

## Referanser


## Eksterne lenker
*
Ruhnu fyr

**Ruhnu fyr** er et fyrtårn i Estland, på øya Ruhnu før for Saaremaa, i Ruhnu kommune.

Fyrtårnet er 39,5 meter høyt, men lyser fra 65 meter over havnivået. Lyset er synlig fra 3 km avstand. Det skriver seg tilbake til 1643, men fikk dagens bygg i 1877. Det er konstruert av Gustave Eiffel.

## Referanser
Tallinn fyr

**Tallinn fyr** er et fyrtårn i Estland, på havneområdet ved hovedstaden Tallinn, i Harju fylke.

Fyrtårnet er 40 meter høyt, men lyser fra 80 meter over havnivået. Lyset er synlig fra 12,6 nautiske mil avstand. Det skriver seg tilbake til 1835, men fikk dagens bygg i 1896.

## Referanser
Keri fyr

**Keri fyr** er et fyrtårn nord i Viimsi kommune i Harju fylke i Estland. Fyret ligger på øya Keri i Finskebukta.

Fyrtårnet er 28 meter høyt, men lyser fra 31 meter over havnivået. Lyset er synlig fra 11 nautiske mils avstand. Det skriver seg tilbake til 1724, men fikk det nåværende bygget i 1858.


Keri tuletorn 13.JPG
Keri majakas 12.JPG
Keri majakas 02.JPG
Keri tuletorn 04.JPG
Keri majakas 06.JPG


## Referanser
Kihnu fyr

**Kihnu fyr** er et fyrtårn i Estland, på øya Kihnu ute i Rigabukta, i Kihnu kommune, i Pärnu fylke.

Fyrtårnet er 28 meter høyt, men lyser fra 29 meter over havnivået. Lyset er synlig fra 11 nautiske mil avstand.

Fyret sto tidligere i England, hvor det i 1864 ble demontert og fraktet til Kihnu, montert og mntert på nytt der. Fyret er hvitmalt og kjegleformet, laget av støpejern, med en balkong rundt linserommet.

Adkomsten til topen er stengt for publikum.

## Referanser
Abruka fyr

**Abruka fyr** er et fyrtårn i Estland, på øya Abruka som ligger rett sør for Saaremaa, i Kaarma kommune.

Fyrtårnet er 36 meter høyt, men lyser fra 38 meter over havnivået. Lyset er synlig fra 9 nautiske mil avstand. Det skriver seg tilbake til 1897, men fikk dagens bygg i 1931.

## Referanser
Loode fyr

**Loode fyr** er et fyrtårn i Estland, helt i sørvest på øya Saaremaa i Torgu kommune.

Fyrtårnet er 15 meter høyt, men lyser fra 19 meter over havnivået. Lyset er synlig fra 6 nautiske mil avstand.

## Referanser
Kunda fyr

**Kunda fyr** er et fyrtårn i Estland, ved byen Kunda i Finskebukta, i Kunda kommune, i Lääne-Viru fylke nordøst i landet.

Fyrtårnet er 17 meter høyt, men lyser fra 18,6 meter over havnivået. Lyset er synlig fra 13 nautiske mil avstand. Det skriver seg tilbake til 1859, men fikk dagens bygg i 1909.

## Referanser
Vilsandi fyr

**Vilsandi fyr** er et fyrtårn i Estland, nordvest på øya Vilsandi som ligger vest for den store øya Saaremaa, i Kihelkonna kommune, i Saare fylke nordvest i landet.

Fyrtårnet er 37 meter høyt, men lyser fra 40 meter over havnivået. Lyset er synlig fra 12 nautiske mil avstand. Det skriver seg tilbake til 1817, men fikk dagens bygg i 1909.

## Referanser
Mehikoorma fyr

**Mehikoorma fyr** er et fyrtårn ved byen Mehikoorma i Estland, på innsjøen Peipus nære grensen til Russland, nordøst i landet. Det ligger i Meeksi kommune, sørvest på den nordligste hovedsjøen (Peipus) og helt sørøst i Tartu fylke.

Fyrtårnet er 15 meter høyt, og er landets fremste innlandsfyrvnivået. Lyset er synlig fra 10 nautiske mil avstand. Det skriver seg tilbake til 1938.

## Referanser
Mohni fyr

**Mohni fyr** er et fyrtårn i Finskebukta i Estland, beliggende på øya Mohni som hører til bykommunen Loksa i Harju fylke nordøst i landet.

Fyrtårnet er 27,4 meter høyt, men lyser fra 33 meter over havnivået. Lyset er synlig fra 10 nautiske mil avstand. Det skriver seg tilbake til 1806, men fikk dagens bygg i 1871.

## Referanser
Naissaare fyr

**Naissaare fyr** er et fyrtårn i Finskebukta i Estland, beliggende på øya Naissaar som hører til bykommunen Tallinn i Harju fylke nord i landet.

Fyrtårnet er 45 meter høyt, men lyser fra 47 meter over havnivået. Lyset er synlig fra 15 nautiske mil avstand. Det skriver seg tilbake til 1788, men fikk dagens bygg i 1960.

## Referanser
Saxby fyr

**Saxby fyr** er et fyrtårn ved Finskebukta i Estland, beliggende på øya Vormsi som hører til Vormsi kommune i Lääne fylke nordvest i landet i sundet mellom fastlandet og Hiiumaa og Saaremaa.

Fyrtårnet er 24 meter høyt, men lyser fra 27 meter over havnivået. Lyset er synlig fra 12 nautiske mil avstand. Det skriver seg tilbake til 1864.

## Referanser
Osmussaare fyr

**Osmussaare fyr** er et fyrtårn ved Finskebukta i Estland, beliggende på øya Osmussaar som hører til Noarootsi kommune i Lääne fylke nord for sundet mellom fastlandet og Hiiumaa.

Fyrtårnet er 35,4 meter høyt, men lyser fra 39 meter over havnivået. Lyset er synlig fra 11 nautiske mil avstand. Det skriver seg tilbake til 1765, men dagens tårn ble reist i 1954.

## Referanser
Pakri fyr

**Pakri fyr** er et fyrtårn ved Finskebukta i Estland, beliggende ytterst på halvøya Pakri (svensk: *Packer*) som hører til Paldiski kommune i Harju fylke nord i landet.

Fyrtårnet er 52,3 meter høyt, men lyser fra 73 meter over havnivået. Lyset er synlig fra 12 nautiske mil avstand. Det skriver seg tilbake til 1808, men dagens tårn ble reist i 1889.

## Referanser
Suurupi fyr

**Suurupi fyr** er et fyrtårn ved Finskebukta i Estland, beliggende ytterst på halvøya Suurupi som hører til Harku kommune i Harju fylke nord i landet, 20 km vest for Tallinn.

Fyrtårnet er 22 meter høyt, men lyser fra 66 meter over havnivået. Lyset er synlig fra 15 nautiske mil avstand. Det skriver seg tilbake til 1760, men dagens tårn ble reist i 1951.

## Referanser


## Eksterne lenker
*
Sõrve fyr

**Sõrve fyr** er et fyrtårn i Estland, på halvøya Sõrve (svensk: *Svorbe*) som strekker seg helt sørvest på øya Saaremaa, i Torgu kommune.

Fyrtårnet er 52 meter høyt, men lyser fra 53 meter over havnivået. Lyset er synlig fra 15 nautiske mil avstand. Det skriver seg tilbake til 1654, men fikk dagens bygg i 1945.

## Referanser
G-44

**G-44** er en grønlandsk fotballklubb som ble stiftet 17. september 1944. Klubben hører hjemme i byen Qeqertarsuaq på øya med samme navn i Vestgrønland.

G-44 har de siste årene vunnet flere GM (Grønlandsmesterskap) både utendørs og innendørs. På grunn av den korte sommersesongen i arktiske strøk er GM utendørs det korteste nasjonale fotballmesterskapet i verden [1].

I 2008 vant G-44 sitt første GM innendørs, og klubben fulgte opp med å vinne mesterskapet utendørs på hjemmebane i 2009.
Det påfølgende året kom G-44 til finalen igjen, men denne gangen ble det tap for B67 fra hovedstaden Nuuk.

20. august 2011 fikk G-44 revansj da B67 ble slått 7-6 etter staffesparkkonkurranse i GM-finalen i Sisimiut. Stillingen var 1-1 etter ekstraomganger, men G-44 avgjorde på straffene og vant tilbake tittelen fra klubben som ble mester året før. G-44s midtstopper Nukannguaq Zeeb ble kåret til årets spiller etter finaletriumfen.

## Eksterne lenker
* Omtale av GM-finalen i 2009: http://sermitsiaq.ag/node/70192 *sermitsiaq.gl.*
* Omtale av GM-finalen i 2011: http://knr.gl/da/nyheder/g44-er-grønlandsmestre *knr.gl.*
* "Fodbold-GM et hit – i Schweiz." ''sermitsiaq.gl.''
Narva-Jõesuu fyr

**Narva-Jõesuu fyr** er et fyrtårn ved Finskebukta i Estland, beliggende på øya Naissaar som hører til bykommunen Narva-Jõesuu i Ida-Viru fylke helt nordøst i landet.

Fyrtårnet er 15 meter høyt, men lyser fra 30 meter over havnivået. Lyset er synlig fra 17 nautiske mil avstand. Det skriver seg tilbake til 1957.

## Referanser
Forum for forebyggende infeksjonsmedisin og reisemedisin

**Forum for forebyggende infeksjonsmedisin og reisemedisin** (**FIRM**) er en norsk interesseorganisasjon som ble opprettet i 1993 som en medlemsforening. Formålet med FIRM er å fremme kunnskap innen forebyggende infeksjonsmedisin og reisemedisin i forståelse med de sentrale faglige myndigheter, og å fremme medlemmenes interesser i faglige reisemedisinske spørsmål.

Helsepersonell og andre som arbeider innen foreningens fagområde kan bli medlemmer. I 2011 har FIRM ca 220 medlemmer, i all hovedsak sykepleiere/helsesøstre.

FIRM ledes av et styre på 5 medlemmer som velges på Generalforsamlingen. Nåværende formann er sykepleier Kristin Heienberg. 

Fra 1. januar 2006 har ikke representanter fra legemiddelindustrien hatt tillatelse til å være styremedlem i FIRM.

Hvert annet år arrangerer FIRM et nasjonalt årsmøte med faglige innlegg og diskusjoner. I 2011 ble årsmøtet avholdt i Kristiansand. De årene FIRM ikke arrangerer nasjonalt møte er de medarrangør i NECTM (Northern European Conference on Travel Medicine).

## Eksterne lenker
* FIRM
Etappene i Vuelta a España 2011

**Etappene i [[Vuelta a España 2011]]** 

## 1. etappe

;20. august 2011 — Benidorm, 13,5 km (lagtempo)

## 2. etappe

;21. august 2011 — La Nucía til Playas de Orihuela, 175,5 km

## 3. etappe

;22. august 2011 — Petrer til Totana, 163 km

## 4. etappe

;23. august 2011 — Baza til Sierra Nevada, 170,2 km

## 5. etappe

;24. august 2011 — Sierra Nevada til Valdepeñas de Jaén, 187 km

## 6. etappe

;25. august 2011 — Úbeda til Córdoba, 196,8 km

## 7. etappe

;26. august 2011 — Almadén til Talavera de la Reina, 187,6 km

## 8. etappe

;27. august 2011 — Talavera de la Reina til San Lorenzo de El Escorial, 177,3 km

## 9. etappe

;28. august 2011 — Villacastín til Sierra de Béjar. La Covatilla, 183 km

## 10. etappe

;29. august 2011 — Salamanca, 47 km temporitt (ITT)

## 11. etappe

;31. august 2011 — Verín til Estación de Esquí Alto de la Manzaneda, 167 km

## 12. etappe

;1. september 2011 — Ponteareas til Pontevedra, 167,3 km

## 13. etappe

;2. september 2011 — Sarria til Ponferrada, 158,2 km

## 14. etappe

;3. september 2011 — Astorga til La Farrapona – Lagos de Somiedo, 172,8 km

## 15. etappe

;4. september 2011 — Avilés til Angliru, 142,2 km

## 16. etappe

;6. september 2011 — Villa Romana La Olmeda, Palencia til Haro, 188,1 km

## 17. etappe

;7. september 2011 — Faustino V til Peña Cabarga, 211 km

## 18. etappe

;8. september 2011 — Solares til Noja, 174,6 km

## 19. etappe

;9. september 2011 — Noja til Bilbao, 158,5 km

## 20. etappe

;10. september 2011 — Bilbao til Vitoria, 185 km

## 21. etappe

;11. september 2011 — Circuito del Jarama til Madrid, 94,2 km
Katedralen i Lyon

**Katedralen i Lyon** (*Cathédrale Saint-Jean-Baptiste de Lyon* eller *Église Saint-Jean-Baptiste-et-Saint-Étienne*) er ved siden av basilikaen Basilique Notre-Dame de Fourvière det viktigste kirkebygg i Lyon og dessuten sete for erkebiskopen av Lyon. Kirken ble påbegynt i 1110 på ruinene av en kirke fra det sjette århundret. Den fremstår idag oppført i romansk og gotisk stil og dominerer den gamle bydelen Vieux Lyon, ved Saônes høyre bredd. 

Kirken er fra 1998 oppført på UNESCOs liste over verdens kulturarv som en del av *Lyons historiske bygninger og anlegg*.

## Referanser


## Eksterne lenker
*
Prolog stasjon

**Prolog stasjon** er en kunstinstallasjon av Ina Gravem Johansen og Dan Gschib. Kunstverket ble avduket 8. mai 2010 i Kirkeparken ved Bardu kirke på Setermoen, og presenterer seg som «Nord-Norgebanens første jernbanestasjon».

Installasjonen består av to jernbaneskinner festet på seks tverrgående jernbanesviller som hviler på et avretningslag av pukk. Svillene er merket med tekst på norsk og engelsk:

På «stasjonen» er det også en klokke hvor viserne er festet i kjettinger som blafrer i vinden. En rutetabell viser ankomst og avgang for tog. Det er ikke angitt klokkeslett, men det står: «Rutetabellen forventes oppdatert snarest». På en benk kan passasjerer sitte og vente på toget som aldri kommer.

## Prolog stasjon II

**Prolog stasjon II**, også kjent som **Olsborg stasjon,** er kopi som er satt opp ved Høgtun videregående skole på Olsborg i Målselv kommune (). Verket fremstår som «den andre jernbanestasjonen på den foreløpig ikke utbygde Nord-Norgebanen». Kopien ble åpnet søndag 2. oktober 2011, og er laget av «stasjonsmester» Hilde Sagland med hjelp av kunsteren Dan Gschib.

## Referanser
Jåren

**Jåren** (mest kjent som *Jåra*) er et lite dalføre med spredt bebyggelse som ligger mellom Korsvegen og Gåsbakken, sørvest i Melhus kommune. Riksvei 692 (Jåravegen) går igjennom hele dalen. Innbyggerne kalles på folkemunne jåringer. Jåren deles opp i Inner og Ytter Jåren, men uten noen klare grenser ellers. Jåren består av flere grender: Kullbrandstad, Lufallet, Blokkom og Restagrenda. Nordre del av Jåren er en del av Korsvegen post- og skolekrets, mens søndre del er en del av Gåsbakken post- og skolekrets. Det var 124 personer bosatt der i 1990 (72 menn og 52 kvinner).

Ungdomslaget «Framsteg» har sitt utspring i Jåradalen og her ligger også deres forsamlingshus Vonheim (bygd i 1937). En kan også nevne forsamlingshuset og foredragbygget «Jårheim», som ligger i Lufallsgrenda. Dette lokalet ble etablert av bygdesosiolog Reidar Almås og hans kone i 2014. Bygningen er satt opp på hans hjemgård og hensikten bak er å invitere forskere til foredrag på gården. På søndre del av Jåren ligger barneverninstitusjonen «Gilantunet», som er tilknyttet gården Kulbranstad.

Kolbrandstad stavkirke ligger også på stedet og regnes som en severdighet i Melhus kommune. Kjent er også turløypa «Jårakjølen», som er en av de mest kjente skiløypene i kommunen. Den starter like ved Restad der det er etablert en parkeringsplass. (Det går også an å starte fra Krokstadsætra i Skaun kommune). Etter ca 15 km kommer man til Morsjøen hvor det er etablert gapahuk og trimpost. Løypa går deretter videre til Elgshøgda, som ligger 537 moh og som er det høyeste punktet i området og med god utsikt i alle retninger. Distansen er totalt på ca 20 km. Løypa ivaretas av foreningen «Jårakjølens venner». 

Blant kjente Jåringer er Oddvar Brå og Reidar Almås. Mangeårig ordfører på Hølonda, Konrad Blokkum, kom også fra Jåra. 

## Referanser
Allmennfaglige studier

**Allmennfaglige studier** er videregående fag som tilbys av gymnaser eller videregående skoler. Før innføringen av 9-årig skole besto studiene innen allmennfag av to trinn, realskole og gymnas. Realskolen var toårig og gymnaset var treårig. Etter innføringen av den 9-årige skolen ble realskole gjennomført som 9. og 10. klassetrinn, det første av disse med gymnaslinje og det siste som et frivillig andreår. Andre elever avsluttet grunnskolen etter ni år.

Det formelle navnet på eksamen fra gymnaset var Examen artium.
Hanne Sigbjørnsen

**Hanne Monge Sigbjørnsen** (født 1989) er en norsk tegneserieskaper og blogger fra Kverneland kjent under pseudonymet  «Tegnehanne». I 2012 vant hun *[[Side2]]*s konkurranse «Norges mest elskede blogg». Som tegner har hun en svært enkel, naivistisk strek.

## Liv og virke
Hun har hatt serien *H&M* på trykk i aviser som *[[Sandnesposten]]*, *[[Dagbladet]]*, og studentavisen *[[Inside (studentavis)|Inside]]*. Sigbjørnsen illustrerte også forsiden av katalogen for Gule Sider i Aust-Agder og Telemark i 2010.

I 2009 startet Sigbjørnsen tegneseriebloggen under signaturen Tegnehanne. Hun leverte i begynnelsen bidrag til gratismagasinet *Spirit*, og fra 2013 til *Aftenposten* på nett.  
Sjangeren er en mellomting mellom tegneserie og blogg. 

Sigbjørnsen ble kåret til «årets blogger» i Vixen Blog Awards 2011, og *Aftenposten* kåret Tegnehanne-stripen *Samboerskapets metamorfose* til lesernes tredje best likte sak i 2013.  

Hun ble tildelt Pondus-prisen 2015.

I 2015 ble stripen *Tegnehanne* utgitt i bokform og NRKs anmelder skrev: «*Tegnehanne er morsom. Hun er morsom fordi det hun beskriver er sant. Og fordi det er overdrevet.*»

Siden våren 2024 har Tegnehanne vært en del av Tusjkollektivet i *[[Aftenposten]]*. 

## Bibliografi
* 2015 *Tegnehanne* (Egmont)
* 2015 *Når livet er kjipt* av Oda Rygh (illustrert) (Humantisk Forlag)
* 2016 *Tegnehanne : Ambisjoner minus gjennomføringsevne* (Egmont)
* 2016 *Tegnehanne julehefte 2016* (Egmont)
* 2016 *Tegnehanne Tenker koffert* (Egmont)
* 2017 *Gleden med skjeden* av Nina Brochmann og Ellen Støkken Dahl (illustrert) (Aschehoug)
* 2017 *Lykke til* (med Jostein Larsen) (Kagge forlag)
* 2017 *Tegnehanne : Blod, svette og tress-is* (Strand Forlag)
* 2018 *Rum & Ruins - An illustrated travel journal from Central America* 
* 2019 *Ikke tenk på meg* (Kagge forlag)
* 2020 *Slik blir du et bedre menneske* (Kagge forlag) 
* 2021 *Bare vent* (Kagge forlag)
* 2021 *Tegnehanne julehefte 2021* (Strand forlag)
* 2022 *Tegnehanne blir mamma* (Strand forlag) 
* 2024 Tusjkollektivet: *Julen 2024* (Strand Forlag)
* 2025 *Blod, svette og tress-is (ny utg.)* (Strand Forlag)
* 2025 *Tegnehanne : Det går bra* (Kagge Forlag)
* 2025 *[[Tusjkollektivet|Tusjkollektivet:]] Julen 2025* (Strand Forlag)

## Referanser


 
 
 
  
 
 
 
  
 
 
  



## Eksterne lenker
*
CECAFA U-20 Mesterskap 2010

**CECAFA U-20 Mesterskap 2010** var en fotballturnering organisert av CECAFA (Council for East and Central Africa Football Associations). Eritrea var for første gang i historien vert for turneringen. Turneringen fant sted i Eritrea fra 14. august til 28. august 2010. Ugandas U20 landslag vant over Eritrea U20 landslag etter å ha vunnet 5-4 i straffekonkurranse.

## Deltakere

### Gruppe A

*&nbsp;Eritrea
*&nbsp;Tanzania
*&nbsp;Somalia
*&nbsp;Sudan
*&nbsp;Kenya

### Gruppe B

*&nbsp;Uganda
*&nbsp;Rwanda
*&nbsp;Yemen
*&nbsp;Zanzibar

## Kamper

### Gruppespill

#### Gruppe A

#### Gruppe B
Tewodros II av Etiopia

**Tewodros II** (Ge'ez ቴዎድሮስ, døpt som *Sahle Dingil*; født ca. 1818, død 13. april 1868) var keiser av Etiopia fra 1855 til sin død. Hans styre ses gjerne som begynnelsen på det moderne Etiopia, og som enden på den desentraliserte perioden som kalles Zemene Mesafint (Prinsenes tidsalder).

Han var sønn av Haile Giorgis Wolde Giorgis, en adelsmann fra provinsen Dembiya, og Woizero Atitegeb Wondbewossen, en adelskvinne som opprinnelig kom fra Gonder. Tewodros var gift to ganger, først med Tewabech og deretter med Tiruwork Wube, som han hadde sønnen Alemayehu med.

Tewodros forsøkte å gjennomføre en rekke moderniseringer, og han forsøkte å styrke den politiske makten på bekostning av kirken. Men hans reformer var bare delvis vellykket. Hans etterfølgere«» kom imidlertid til å vinne frem med videre modernisering. Han har blitt sammenlignet med Peter I av Russland. Han var tilhenger av reformer, samtidig som han også på flere områder var grusom.

Han opprettet kontakter med europeere, og giftet bort en datter til en sveitsisk militæringeniør.

Han straffet en rekke misjonærer og engelske utsendinger, noe som førte til at Storbritannia gikk til angrep på ham. Han begikk til sist selvmord. Historien om Tewodros dager ved makten er levende beskrevet i Philip Marsdens bok «The Barefoot Emperor. An Ethiopian Tragedy».

## Referanser
Holter Idrettsforening

**Holter Idrettsforening (Holter IF)** (stiftet 3. juni 1918) er et idrettslag fra Holter i Nannestad. Holter IF eier og driver kommunens første idrettshall (HIF-hallen). Av idrettsgrener tilbys fotball, håndball og allidrett (idrettsskole).

## Historikk
Klubben ble stiftet 3. juni 1918, og slo seg sammen med *Holter Arbeideridrettslag* i 1941.

Klubben har siden 1960-tallet drevet skihytte på Bekkestua, og i 1971 ble en ny hytte bygget på dugnad. Den gamle hytta brukes nå som utleiehytte for DNT Oslo og Omegn.

I 1991 ble HIF-hallen (Holterhallen) bygget på dugnad.

## Samfunnsengasjement
Holter idrettsforening har lange tradisjoner med å arrangere en familiedag for hele bygda - Holterdagen. Holterdagen inneholder vennskapsturnering i håndball og fotball, markedsplass og bredt sammensatt underholdning. Holterdagen arrangeres årlig i august.
## Fotball
A-laget i fotball for herrer spilte sist i 2. divisjon i 1997.

Etter noen år uten tilbud om 11'er fotball, startet idrettsforeningen opp igjen ett A-lag i fotball i 2013 - da i 9. divisjon. Holter IF ble kretsmestere i 2013 og rykket opp i 8. divisjon. 

Klubbens drakter består av grønn- og hvit overdel, samt hvite bukser.

## Kjente utøvere
*Snorre Harstad, fotball
*John Anders Skoglund, fotball
*Terje Joelsen, fotball
*Gard Kristiansen, fotball

## Referanser


## Eksterne lenker
*
Ridderens datter

***«Ridderens datter»*** er en roman av Margit Sandemo skrevet i 1980. Originalens tittel var «Riddarens dotter». Den gikk som føljetong i de nordiske utgavene av ukebladet **Hjemmet**. Handlingen er lagt til 1300-tallet, og forteller kjærlighetshistorien mellom Ridder Gudmunds datter, Tuva, og den onde Grev Grjots harde kriger, Ravn. Grjot gir i oppdrag å kidnappe Tuva, mishandle og drepe henne, men i stedet oppstår det en uventet forståelse mellom disse to menneskene. Selv om avstanden mellom dem er stor, utvikler det seg til slutt kjærlighet mellom Tuva og Ravn. Romanen ble utgitt som bok nr 6 i serien «Margit Sandemos beste føljetonger» i 1981.

## Utgivelser i utvalg
*«Margit Sandemos beste føljetonger nr. 6», Bladkompaniet 1981, ISBN 82-509-1048-6
*«Margit Sandemos beste dobbeltbok», Schibsted Forlag 2005

## Kilder
*«Kjære Margit», Bladkompaniet 1994
Ouagadougou lufthavn

**Ouagadougou lufthavn** (IATA: **OUA**, ICAO: **DFFD**) er en flyplass i byen Ouagadougou i Burkina Faso. Flyplassen hadde i 2004, 241 466 passasjerer, og er betegnet som en internasjonal flyplass.

## Destinasjoner

### Cargo

## Eksterne lenker
*
Bobo Dioulasso lufthavn

**Bobo Dioulasso lufthavn** (IATA: **BOY**, ICAO: **DFOO**) er en flyplass i byen Bobo Dioulasso i Burkina Faso. Flyplassen er betegnet som en internasjonal flyplass, da den har flyvninger til Elfenbenskysten.

## Destinasjoner

## Eksterne lenker
* Vær for BOY
* Ulykker på BOY
Bangui M’Poko internasjonale lufthavn

**Bangui M'Poko internasjonale lufthavn** (IATA: **BGF**, ICAO: **FEFF**) er en flyplass lokalisert syn km nordvest for byen Bangui i Den sentralafrikanske republikk. Flyplassen hadde i 2004 53&nbsp;862 passasjerer, og er betegnet som en internasjonal flyplass.

## Destinasjoner

## Eksterne lenker
* 
*
Den sorte engel

***Den sorte engel*** er en roman av Margit Sandemo fra 1972. Originalen tittel er *Den svarta ängeln*. Den gikk som føljetong både i ukebladet *[[Hjemmet]]* og *[[Allers]]* i Norden. Handlingen er lagt til 1809, og forteller om Tessa, handelsministerens datter, som i all hemmelighet hjelper de syke og fattige i slummen. Fordi hun alltid er kledd i sort, får hun raskt tilnavnet «Den sorte engelen». Da Grevinne Lydia av Ilmen, ba henne oppsøke sin dødende sønn Kristian av Ilmen på et av skipene med krigsskadde soldater som var ventet inn til havnen, fikk dette katastrofale følge for Tessa, og en innviklet tid begynner for hovedpersonen. Romanen er også utgitt som bok nr 5 i serien «Margit Sandemos beste føljetonger».

## Utgivelser i utvalg
*«Margit Sandemos beste føljetonger nr. 5», Bladkompaniet 1981  ISBN 82-509-1044-3
*«Margit Sandemos beste dobbeltbok» Schibsted 2005

## Kilder
*«Kjære Margit», Bladkompaniet 1994
Johan Rudolph Thorbecke

**Johan Rudolph Thorbecke** (1798–1872) var en nederlandsk professor i juridiske fag og statsvitenskap. Han var  liberal politiker og tre ganger landets statsminister. Han var de facto landets første statsminister. Thorbecke skrev konstitusjonen for Nederland.

Thorbecke ble ansatt som professor i statsvitenskap ved Universitetet i Gent i 1825 og ble utnevnt til professor i juss ved i Leiden i 1830. 

Både i artikler og som leder av deputertkammeret (1840–1844) arbeidet han for forfatningsreformer. I 1848 ble han også med i komitéen som ble opprettet til dette formålet og utarbeidet det viktige forfatningsforslaget som samme år ble vedtatt som gjeldende grunnlov. 

## Referanser


## Eksterne lenker
*
Det europeiske sørobservatoriet

**Det europeiske sørobservatoriet** (engelsk: European Southern Observatory, forkortet **ESO**) er et samarbeid mellom elleve europeiske land om å drive et astronomisk observatorium. Forskningsinstituttet har hovedkvarter i Garching nær München, men observasjonene blir gjort fra La Silla-observatoriet i Chile.

Medlemslandene er (etter innmelding) Belgia, Tyskland, Frankrike, Nederland, Sverige, Danmark, Sveits, Italia, Portugal, Storbritannia, Finland, Spania, Tsjekkia, Østerrike og Brasil.

## Referanser


## Eksterne lenker
*
Zeche Vereinigte Präsident

**Zeche Vereinigte Präsident** var et gruveselskap som utvant steinkull nær byen Bochum i provinsen Westfalen i kongeriket Preussen. Selskapet var oppkalt etter den første overpresidenten i provinsen Westfalen, Ludwig von Vincke. Driften i den første sjakten startet i 1840, og gruveselskapet var aktivt helt til anlegget ble fullstendig ødelagt under et luftangrep den 29. august 1943. Sjaktene II-IV ble fylt igjen i 1966.
Palomar Observatory

**Palomar Observatory** er et privateiet observatorium som ligger i San Diego County i California, 140 km sørøst for Pasadenas Mount Wilson Observatory, i fjellkjeden Palomar Mountain Range. Observatoriet ligger cirka 1700 meter over havet og er eiet og drevet av California Institute of Technology. Forskningstiden blir gitt til Caltech og dens samarbeidspartnere som inkluderer Jet Propulsion Laboratory og Cornell University.

## Referanser

## Eksterne lenker
*
Slaget om Douz

**Slaget om Douz** begynte på kvelden den 19. august 2011 da tunisiske sikkerhetsstyrker avskar en gruppe væpnede libyske soldater i kjøretøy i ørkenen. Kamphandlinger skal ha vart hele natten gjennom, og omsider tatt slutt på morgenen den 20. august. Det ble rapportert store tunisiske tap. Lokale innbyggere hevdet at tunisiske forsterkninger ble kalt inn fra nærliggende byer, og at helikoptre støttet bakketroppene under slaget. Ett tunisisk helikopter styrtet under kampene av mekaniske årsaker, ifølge tunisiske kilder.
 
Libyerne mistet angivelig over åtte kjøretøy, som skal ha vært tungt væpnet med moderne våpen. Identiteten deres var uklar, men lokale innbyggere mente de var Gaddafi-lojalister.

Douz ligger i det sentrale sørlige Tunisia, langt fra grensen til Libya.

## Referanser
Stårheim Idrettslag

**Stårheim Idrettslag** (stiftet i 1935) er et idrettslag fra Stårheim i Stad kommune i Vestland, som driver med fotball, friidrett, håndball og skiidrett. Klubben eier sammen med Haugen Idrettslag, Nordfjord Skisenter på Harpefossen. I 1937 ble *Stårheim Skilag* innlemmet i idrettslaget.

## Skiidrett
Stårheim er mest kjent for skiskyting, og har siden 1990-tallet bygd opp et av de sterkeste skiskyttermiljøene på Vestlandet.

Søsknene Stine og Espen Øvreberg tok gull i junior-NM i 2002, mens Ronny André Hafsås vant junior-NM i langrenn på 15 km friteknikk samme året. I 2009 vant samme mann et verdenscuprenn over 15 km friteknikk og ble tatt ut til Vinter-OL 2010 i Vancouver.

I 2001 arrangerte Stårheim hovedlandsrennet i skiskyting, og i 2002 var laget arrangør av senior-NM sammen med Heggjabygda Idrettslag.

## Andre idretter
I 1983 bygde klubben fotballbane i Torvik, men fotballen og håndballen i Stårheim er preget av samarbeid med nabobygdene Eid, Haugen og Kjølsdalen.

## Kjente utøvere
*Evelyn Lauvstad Hanevold, skiskyting
*Espen Øvreberg, skiskyting
*Stine Øvreberg, skiskyting
*Eirik Hafsås, skiskyting
*Ronny André Hafsås, skiskyting
*Kjetil Remme, skiskyting
*Akseli Kokkonen, skihopp

## Referanser


## Eksterne lenker
*
Piaget

**Piaget** kan vise til:
* Edouard Piaget
* Jean Piaget
* Paul Piaget

* Universidade de Jean Piaget de Cabo Verde
Blå måne

Begrepet **blå måne** betyr at det inntreffer to fullmåner i én kalendermåned. Siden en månesyklus består av omtrent 29 ½ døgn, og et år av omtrent 365,24 dager, er det 11 dager i året som overgår de 12 månesyklusene i året (en for hver måned). Disse samler seg til en ekstra månesyklus omtrent hvert tredje år (7 hvert 19. år i metons syklus), og en av månedene er det dermed blå måne.

## Referanser
Wang Niansun

**Wang Niansun** (kinesisk: 王念孫, født i 1744 i Gaoyou i provinsen Jiangsu i Kina, død 1832), stilnavn: **Huaizu** (懷祖) var en kinesisk lærd embedsmann under Qing-dynastiet.

Han var som embedsmann særlig engasjert i kanalisering før han trakk seg tilbake for å vie seg til studiene. Men han også kjent for sitt mot ved å stille den korrupte embedsmannen Heshen, rikets mektigste mann, for retten.

Wang hadde studert under Dai Zhen, og er blitt kjent for sin kommentar til det gamle verket *[[Guangya]]*, *Guangya shuzheng* (廣雅疏證), som han brukte et tiår på å fullføre. I kommentaren demonstrerte han sitt filologiske prinsipp om «å søke etter den gamle mening ved å vurdere den gamle lyd ... uten å være bundet av skrifttegnets struktur» (就古音以求古義......不限形體). Selv om han ikke var den første til å påpeke dette prinsipp, så var han først med å demonstrere det med eksempler.

Hans *Dushu zazhi* (讀書雜誌, «Forskjellige notater om klassikerne») er også et filologisk skattkammer, særlig ved sin tekstkritikk av eldre tekster. 

Hans sønn Wang Yinzhi (王引之) var også en viktig filolog. De kalles gjerne «Far og sønn Wang fra Gaoyou» (高郵王氏父子).

## Referanser


## Litteratur
* He Jiuying 何九盈 (1995). *Zhongguo gudai yuyanxue shi* (中囯古代语言学史 "A history of ancient Chinese linguistics"). Guangzhou: Guangdong jiaoyu chubanshe.
* Wang Zhangtao 王章涛 (2006). *Wang Niansun, Wang Yinzhi nianpu* (王念孙, 王引之年谱 "Chronology of Wang Niansun and Wang Yinzhi"). Yangzhou: Guangling shushe.
* *[[Zhongguo da baike quanshu]]* (1980–1993). 1st Edition. Beijing; Shanghai: Zhongguo da baike quanshu chubanshe.
Statens fysioterapiskole

**Statens fysioterapiskole** betyr enten:

*Gammelt navn på Fysioterapihøgskolen i Bergen
*Gammelt navn på Fysioterapihøgskolen i Oslo
Den prøyssiske nasjonalforsamlingen

**Den prøyssiske nasjonalforsamlingen**   var en kortlivet nasjonalforsamling i kongeriket Preussen etter marsrevolusjonen i Tyskland i 1848. Oppgaven var å utforme en forfatning for Preussen. Forsamlingens vedtak om en forfatning, kalt «Charte Waldeck», ble avvist av regjeringen. Isteden innførte Fredrik Wilhelm en oktrojert forfatning.

## Valgordning
Regjeringen utlyste  den 11. april 1848 valg til nasjonalforsamlingen. Stemmerett hadde alle menn som på valgdagen hadde fylt 24 år, og ikke var fradømt sine borgerlige rettigheter. Personer som mottok sosialtrygd var utelukket fra valget. Valget var indirekte i den forstand at det ble valgt valgmenn som igjen valgte representanter til nasjonalforsamlingen.

## Møter
Den prøyssiske nasjonalforsamlingen møttes første gangen fra 22. mai 1848 som var fire dager etter at Frankfurtparlamentet hadde sammentrådt i Frankfurt. Den prøyssiske forsamling holdt inntil september 1848 sine møter i bygningen til Sing-Akademie zu Berlin bak Neue Wache. Fra september til november møttes den i Schauspielhaus ved Gendarmenmarkt. 

Den 5. november 1848 ga regjeringen ordre om å utvise den prøyssiske nasjonalforsamlingen til Brandenburg an der Havel, og den 5. desember 1848 ble den oppløst ved et kongelig dekrét.

Den forfatningen forsamlingen vedtok, også kalt «Charte Waldeck» etter hovedforfatteren Benedikt Waldeck, ble avvist av regjeringen. Flere av bestemmelsene fra Charte Waldeck kom imidlertid med i kong Fredrik Vilhelms oktrojerte forfatning. Denne trådte i kraft først i 1850.
## Fotnoter


## Referanser
Amphithéâtre des Trois Gaules

**Amphithéâtre des Trois Gaules** (*Amfiteatret de tre Gallia*) er oppført i år 19 i Lugdunum, dagens Lyon. Teatret ble utvidet fra 130 til 136, da bredden ble økt fra de opprinnelge 25 meter til 105 meter. Det kunne dermed gi plass til 20 000 seter, noe som var tilstrekkelig for hele befolkningen i Lugdunum og områdene omkring.

Teatret ble anvendt til religiøse og politiske formål. De senere helgenkårete martyrer Blandina og Pothinus ble henrettet her i 177. Et monument til minne om dette ble reist i 1986 da pave Johannes Paul II besøkte Lyon.

## Referanser


## Eksterne lenker
*
Vattenfall Cyclassics 2011

**Vattenfall Cyclassics 2011** var den 16. utgaven av UCI WorldTour-rittet Vattenfall Cyclassics. Rittet ble arrangert 21. august, og ble vunnet av norske Edvald Boasson Hagen som kjørte for Team Sky. Han vant rittet for første gang, etter å ha tatt en andreplass i utgaven året før. Rittet gikk over 216,5&nbsp;km og endte med en spurt i en gruppe på rundt 30 ryttere.

I tillegg til de 18 ProTeam deltok Team NetApp, CCC Polsat-Polkowice og Skil-Shimano

## Resultater

## Eksterne lenker
* 
* http://www.vattenfall-cyclassics.de
Åsmund Høeg

**Åsmund Andreas Swensen Høeg** (født 16. august 1995) er en norsk skuespiller, kjent fra film. Han debuterte i den norske filmen *[[Sønner av Norge (film 2011)|Sønner av Norge]]* fra 2011, i rollen som Nikolaj.
Sven Nordin spilte faren i filmen.

## Filmer
* 2018 - *[[De fredløse]]*
* 2015 - *[[Å vende tilbake]]
* [[filmåret 2012|2012]] – *Uskyld*
* [[filmåret 2011|2011]] – *Sønner av Norge''

## Referanser


## Eksterne lenker
*  
* Åsmund Høeg - profil og bilder på Filmweb 
* http://www.dagbladet.no/2011/08/21/kultur/sonner_av_norge/filmfestivalen_i_haugesund/sven_nordin/film/17764713/
* http://www.vg.no/film/artikkel.php?artid=10089761
NM i friidrett 1896

**[[Norgesmesterskapet i friidrett]] 1896** var det første norgesmesterskapet i friidrett som ble arrangert. Stevnet ble avholdt 5. – 6. september 1896 på «Oslo Sportsplads» på Klosterengen, og Idrettsklubben Tjalve var arrangør. 

Kun de fem idrettsklubbene som var tilsluttet det nystiftede Norsk Idrætsforbund kunne stille deltakere, og det deltok bare 29 utøvere, kun menn. Det ble satt opp Damenes pokal i mesterskapet. Denne tilfalt Einar Knudsen for sin allsidighet med seier i pentathlon og kulestøt, andreplass i stavsprang og tredjeplass i diskoskast.

Inngangsbillettene kostet 50 øre på lørdag, og 1 krone for «1ste Pl.» og 50 øre for «2den Pl.» på søndag.

## Resultater
### [[Diskos]]
Det ble konkurrert i kast med begge hender, det vil si et kast med hver hånd, slik reglene var fram til og med NM i 1926. «Norsk Idrætsblad» omtalte resultatene som «jævne og respektable», sett i lys av at Robert Garrett vant gull i diskos ved OL 1896 med lengden 29,15.




### [[Høydehopp]]




### [[500 meter]]




### [[Kulestøt]]




### [[110 meter hekk]]




### [[Lengdesprang]]




### [[100 meter]]




### [[Spydkast]]




### [[Stavsprang]]
7 deltakere deltok i konkurransen, og kampen om gullet stod til slutt mellom Carl Albert Andersen fra Kristiania, Einar Knudsen fra Kristiansand og Carl S.B. Olsen fra Bergen.




### [[1500 meter (friidrett)|1500 meter]]




### [[Femkamp|Pentathlon]]
Det ble konkurrert i antikk femkamp, dvs lengdehopp, spydkast, 200 meter og diskos, og til slutt en ren finale mellom de to beste etter fire øvelser, som da konkurrerte i bryting. Knudsen vant i fjerde runde, med ryggtak. Vinneren av femkampen mottok også laurbærkransen.




### 500 meter trøsteløp
Det ble til slutt arrangert et «trøsteløp» på 500 meter, for de deltakerne som ikke hadde vunnet noen medalje i de andre øvelsene.




## Referanser


## Eksterne lenker
* Aage Møst - ''Raskest, høyest, lengst i 100 år : norsk friidrett 1896-1996'' (Nasjonalbiblioteket)
* Bjarne Vad Nilsen – NM vinnere menn 1897-2008
Richard Rasmussen

**Richard Bertin Rasmussen** (1877–1963) var en norsk skole- og pressemann og kommunepolitiker.

## Biografi
Han vokste opp på Espenes i Dyrøy i daværende Tranøy prestegjeld.

Rasmussen gikk ut som friplasselev fra Tromsø seminar, der han leste blant annet samisk, i 1901. Han hadde lærerstillinger i Tromsøysund og Narvik før han ble bestyrer (rektor) ved folkeskolen i Vadsø i 1921.

Rasmussen var kommunepolitiker i Tromsøysund, Narvik og Vadsø. Han tilhørte opprinnelig Arbeiderpartiet, men gikk i politisk konservativ retning som følge av 1920-årenes partisplittelser. I 1932 og 1934 var han Vadsø bys ordfører, som representant for Høyre.

Han var, ved siden av arbeidet i skolen, redaksjonssekretær i *[[Nordlys (avis)|Nordlys]]* i Tromsø og medredaktør i *[[Ofotens Tidende]]* i Narvik, senere redaktør i *Finmarkens Amtstidende* i Vadsø fra 1927 til 1934 og redaktør i *[[Finnmark Tidende]]* i Vadsø fra 1947 til 1953.

Rasmussen satt i Riksprogramrådet, senere Kringkastingsrådet, fra starten i 1934 og frem til 1953/1954. Han var en forkjemper for datidens fornorskingspolitikk av samer, og hans utfall mot samisk kulturreising var antagelig årsaken til kringkastingssjef Kaare Fostervolls forsiktige linje når det gjaldt samiske radiosendinger tidlig i 1950-årene.

Skolebestyrer Rasmussen sørget, etter at Finnmark hadde blitt evakuert og brent under krigen, for å få reist en provisorisk skole og Finnmarks første framhaldsskole før han gikk av med pensjon i 1947.

Han var gift med Karoline og hadde ti barn, deriblant motstandsmannen Karl Rasmussen.

## Referanser
Operasjon Blodsprøyt

***Operasjon Blodsprøyt*** er en norsk kortfilm fra 1966 regissert av Bredo Greve. Manus er skrevet av Kjell Billing og Bredo Greve. Filmen er preget av svart humor, inspirasjonen kom fra polsk kortfilm generelt og Roman Polańskis *[[Dwaj ludzie z szafą]]* («To menn og et skap», 1959) spesielt. Filmen er produsert hos Norsk Film AS.

Kortfilmens tittel er en direkte referanse til datidens militærkomedier, eksempelvis *[[Operasjon Løvsprett]]* og *[[Operasjon Sjøsprøyt]]*.

## Om filmen
*Operasjon Blodsprøyt* går i opposisjon til militærkomediene, Bredo Greve ville ikke lage underholdning, tvert i mot avkler han
militæret og krigens grusomheter gjennom sterk effektbruk. Poeten Jan Erik Vold spiller en forvirret mann, som desperat forsøker å kvitte seg med et kvinnelik. Greve retter sin meta-kritikk både mot det moderne, fremmedgjorte urbane samfunn og bruken av vold som underholdning.
Flere markante filmfolk og personer fra Club 7-miljøet deltok i filmens produksjon. *Operasjon Blodsprøyt* ble svært mye spilt på Club 7 utover 1960- og 70-årene.

## Referanser


## Eksterne lenker
*
Königlich-Westfälische Eisenbahn-Gesellschaft

**Königlich-Westfälische Eisenbahn** var et tysk jernbaneselskap som ble etablert i 1848. Selskapet bygde den tredje statsbanen som ble finansiert av den prøyssiske stat, og som utgjorde en del av grunnstammen i de prøyssiske statsjernbanene. Jernbanestrekningen var omkring 315 km og gikk fra Rheine via Hamm til Warburg og fra Welver til Oberhausen.
Færøyske frimerker 1991

**Færøyske frimerker 1991**. Det ble utgitt i alt seksten frimerker av Postverk Føroya i 1991. Det var syttende året som Færøyene utga egne frimerker. I 1991 var det seks utgivelser, 4. februar en serie på fire merker «Anthropochora», 8. april to Europa/CEPT-merker med tema europeisk romfart og samme dato to merker Tórshavn 125 år, 3. juni to Nordenmerker med tema tursitmål og samme dag to merker med måker og 8. oktober fire merker med kunst av Sámal Joensen-Mikines. 

## Anthropochora

Fil:Faroe stamp 205 anthropochora - northern dock (Rumex longifolius).jpg|FR 205: Rumex longifolius.
Fil:Faroe stamp 206 anthropochora - ribworth plantain (Plantago lanceolata).jpg|FR 206: Smalkjempe (*[[Plantago lanceolata]]*).
Fil:Faroe stamp 207 anthropochora - black beetle (Amara aulica).jpg|FR 207: Amara aulica.
Fil:Faroe stamp 208 anthropochora - earthworm (Lumbricus terrestris).jpg|FR 208: Lumbricus terrestris.

*Design Bárður Jákupsson
## Europe CEPT

Fil:Faroe stamp 209 european space flights - satellites.jpg|FR 209: Satelliter.
Fil:Faroe stamp 210 european space flights - astral navigation.jpg|FR 210: Navigasjon.


## Tórshavn 125 år

Fil:Faroe stamp 211 torshavn - bryggjubakki.jpg|FR 211: Tórshavn.
Fil:Faroe stamp 212 torshavn - townhall.jpg|FR 212: Rådhuset.

*Design Bárður Jákupsson
## Nordenfrimerker

Fil:Faroe stamp 213 saksun.jpg|FR 213: Saksun på Streymoy.
Fil:Faroe stamp 214 the vestmanna promontories.jpg|FR 214: Vestmanna på Streymoy.

*Design Ingi Joensen

## Måker
*Design Bárður Jákupsson.

Fil:Faroe stamp 215 arctic tern.jpg|FR 215: Rødnebbterne (Sterna paradisaea).
Fil:Faroe stamp 216 kittywake.jpg|FR 216: Krykkje (Rissa tridactyla).

*Design Bárður Jákupsson.

## Sámal Joensen-Mikines

Fil:Faroe stamp 217 mikines - funeral procession.jpg|FR 217: *Líkskari* (Gravferd) 1951.
Fil:Faroe stamp 218 mikines - the farewell.jpg|FR 218: *Fráferðin* (Farvel) 1955.
Fil:Faroe stamp 219 mikines - handanagardur.jpg|FR 219: *Handanágarður* 1957.
Fil:Faroe stamp 220 mikines - winter morning.jpg|FR 220: *Vetrarmorgun* (vintermorgen) 1958.


## Eksterne lenker
* Postur.fo Homepage
Olav W. Rokseth

**Olav William Rokseth** (født 16. juli 1955 i Sandnessjøen) er en norsk journalist og forfatter.

Hans debutbok, *Et spørsmål om beskyttelse*, kom på Gyldendal Norsk Forlag i 2011.
Bok nummer to, *Broren*, kom i 2014 og har hentet handling fra Afghanistan.

Han har studert statsvitenskap ved Universitetet i Oslo og markedsføring og inromatikk ved BI. 
Rokseth foretok flere lengre reiser til Latin-Amerika og Asia som frilansjournalist, og har jobbet i blant annet NTB, magasinet *[[Fremtiden i våre hender#Magasinet Framtiden i våre hender|Folkevett]]*, *[[Morgenbladet]]* og bladet *På Sykkel*. 

## Referanser




## Eksterne lenker
*
Nathan Martz

**Nathan Gene Martz** (født 4. mars 1981 i Chilliwack i Britisk Columbia) er en canadisk/ungarsk ishockeyspiller. Fra 2011 til 2014 han spilt han i Storhamar Dragons.

Canadieren Nathan Martz ble hentet inn for å fylle skøytene til Christian Larrivée. Til tross for at de var to ulike spillertyper ble ikke savnet stort.
Martz ble en umiddelbar hit for Storhamar og brukte bare drøye fire minutter på å score sitt første mål for dragene. I spann med Eirik Skadsdammen utgjorde han en av GET-ligaen aller mest fryktede duoer. Også Joakim Jensen fikk nyte godt av Martz gode ferdigheter.
Det var som playmaker han gjorde seg mest bemerket, særlig trivdes han godt bak motstanderens mål, og det var derfor akkurat på sin plass at det var nettopp der han stod og spilte fri Skadsdammen da Storhamar sikret seg sin sjette kongepokal. Rett før sluttspillet skadet han håndleddet og fikk store problemer med å holde i kølla. Likevel spilte han gjennom hele sluttspillet med store smerter og var en meget viktig brikke i gullaget.
Etter sesongen forsvant han til ungarsk hockey, Székesfehérvár og Budapest Stars.
Fra 2011 er han igjen tilbake i Storhamar.

## Utmerkelser og prestasjoner
* 2002 Hockey East mesterskapet med University of New Hampshire
* 2003 Hockey East Championship med University of New Hampshire
* 2008 Best pluss og minus  i GET Ligaen
* 2008 Norsk mester med Storhamar Dragons
* 2009 ungarsk mester med Alba Volan Székesfehérvár
* 2010 ungarske mesteren med Székesfehérvár

## Referanser


## Eksterne lenker
* 
* http://sil.no/Historikk/Alumni/KM/MartzNathan/tabid/5573/language/nb-NO/Default.aspx
Desmin

**Desmin** er et mineral som er mer eller mindre gjennomsiktig, nesten fargeløs vannholdig kalsium-aluminium-silikat. Det tilhører zeolittgruppen. Forkommer særlig i vulkanske bergarter og blant annet også på Kongsberg.

## Eksterne lenker
*
Vardåsen skole (Kristiansand)

**Vardåsen skole** er en barneskole som ligger på Søm i Kristiansand kommune. Skolen hadde i januar 2020 om lag 366 elever fra 1. til 7.trinn. 

En viktig del av Vardåsens skoles sjel ligger i det spesielle leirskoleopplegget som gjennomføres på mellomtrinnet. Elevene på 5. trinn drar noen dager på "skogskole" der de lærer om skog og natur. Tur destinasjonen er plasser ute i Ytre Randesund. På 6. trinn er elevene på kystskole på Randøya i anlegget som forsvaret hadde da Randøya fort var i drift. På 7. trinn reiser elevene med buss til Ljosland og går inn til Lakkenstova hvor de overnatter to netter på DNT-hytta. 

## Eksterne lenker
*
Yao Yilin

**Yao Yilin** (kinesisk: 姚依林; pinyin: *Yáo Yīlín*, født 6. september 1917 i Hongkong, død 1. desember 1994 i Beijing) var en kinesisk kommunistisk politiker som gjorde seg kjent for sine konservative standpunkter.

Yao var født i Hongkong, men vokste opp i Guichi i prefekturet Chizhou i Anhui-provinsen. Han gikk først på en kristen misjonsskole, og senere studerte han ved Tsinghuauniversitetet i Beijing.

Han ble medlem av Kinas kommunistiske parti i 1935. 

I 1960 ble han Kinas handelsminister. I 1967 ble han avskjediget, i forbindelse med kulturrevolusjonen. Han ble rehabilitert i 1973.

Han var sjef for sentralkomitéens allmenne kontor i perioden 1978-1982 og var visestatsminister i årene 1988–1993. Han satt i Det kinesiske kommunistpartis politbyrås stående komite fra 1987 til 1992.

Yao var kritisk til Hu Yaobangs reformpolitikk på 1980-tallet og han støttet aktivt den militære inngripen mot protestene på Den himmelske freds plass i 1989.
Selvhemming

**Selvhemming** (engelsk: *self-handicapping*) er en handling eller et valg som blir gjort for å prøve å forhindre seg selv i å være ansvarlig for sitt eget potensielle nederlag. Det engelske begrepet ble først innført av Edward E. Jones og Steven Berglas.

Selvhemming kan bli sett på som en metode for å opprettholde sitt eget selvbilde, men kan også brukes for selvforbedring og for å styre inntrykket av andre. Man forsterker eller bevarer selvbildet ved å tilskrive årsaker til fiasko eller nederlag til det som passer. Man skiller gjerne selvhemming i atferdsselvhemming og påstått selvhemming.

## I praksis
Den første metoden for selvhemming er å gjøre en oppgave vanskeligere for seg selv å gjennomføre, i frykt for ikke å klare den. Hvis man klarer en oppgave, var det *på tross av* den vanskelige situasjonen man selv har skapt, og i motsatt tilfelle var det nettopp den vanskelige situasjonen som var årsaken. Dette er *atferdsselvhemming*, der man selv skaper hindringer for sin egen innsats. Eksempler på dette er inntak av alkohol, det å sette uoppnåelige mål for seg selv og det å unngå å øve til en oppgave.

Den andre metoden for selvhemming er å finne unnskyldninger for sine potensielle nederlag, slik at man da kan peke på disse unnskyldningene for årsaker til dette. Dette er kjent som *påstått selvhemming*, der vedkommende kun uttrykker at det finnes en hindring for egen innsats. Eksempler på dette er at man forklarer at man er veldig engstelig eller at man opplever diverse fysiske og psykologiske symptomer.

## Referanser